ระดม ตร.ควบคุมฝูงชน 69 กองร้อย รับมือม็อบราษฎร 20 ก.พ.นี้
สำนักงานตำรวจแห่งชาติ สั่งการให้หน่วยงานต่างๆ จัดกำลังพลชุดควบคุมฝูงชน 69 กองร้อย พร้อมอุปกรณ์ครบ เตรียมรับมือม็อบราษฎร นัดชุมนุม 20 ก.พ.นี้
สำนักงานตำรวจแห่งชาติ สั่งการให้หน่วยงานต่างๆ จัดกำลังพลชุดควบคุมฝูงชน 69 กองร้อย พร้อมอุปกรณ์ครบ เตรียมรับมือม็อบราษฎร นัดชุมนุม 20 ก.พ.นี้
18 ก.พ. 2564

พล.ต.อ.ดำรงค์ศักดิ์ กิตติประภัสร์ รองผู้บัญชาการตำรวจแห่งชาติ (รอง ผบ.ตร.) ในฐานะ ผู้อำนวยการศูนย์ปฏิบัติการสำนักงานตำรวจแห่งชาติ (ศปก.ตร.) มีหนังสือสั่งการให้หน่วยงานต่างๆจัดกำลังพลกองร้อยควบคุมฝูงชน (คฝ.) พร้อมเครื่องมืออุปกรณ์ประจำกาย สนับสนุนภารกิจของ บช.น.จำนวน 69 กองร้อย จัดเตรียมรถควบคุมผู้ต้องหาขนาดเล็กพร้อมพลขับ กองร้อยละ 1 คัน, จัดรถเครื่องขยายเสียง บช./ภ.ละ 1 คัน, จัดชุดเจรจาต่อรอง กองร้อยละ 1 นาย เพื่อดูแลความเรียบร้อย
ทั้งนี้ สืบเนื่องจากกรณีกลุ่มคณะราษฎร ได้ประกาศว่าจะมีการชุมนุมในวันที่ 20 ก.พ.64 ณ บริเวณท้องสนามหลวง และอาจมีการเดินขบวนหรือเคลื่อนย้ายการชุมนุมไปที่สถานที่ต่างๆในเขตพื้นที่กรุงเทพมหานคร